Seppe Jensen
Seppe Jensen er lag eftir Gísla Þór Ólafsson samið haustið 1996. Meðhöfundar af texta eru þeir Freyr Rögnvaldsson og Ólafur Heiðar Harðarson. Haustið 2022 fór Gísli í stúdíó með hliðarsjálf sitt Gillon og tók upp lagið um Seppe. Tekið var upp í Stúdíó Benmen og upptökustjórn í höndum Sigfúsar Arnars Benediktssonar. Lagið kom svo út í rafrænu formi á afmælisdegi Gísla þann 1. janúar 2023 og var það í þriðja skiptið sem  hann gaf út lag á afmælisdaginn sinn. Í skjalasafni höfundar leynast drög að söngleik um trúbadorinn Seppa Jensen og vinkonu hans Stellu Anders og er lagið hluti af þeirri hugmynd. Lagið tengist líka Bindindisfélagi Blöndhlíðinga.

Tveggja laga 7" vínylsmáskífa með laginu var fáanleg þann 12. apríl 2023. Á b-hliðinni er lagið "Kaðalskikkjur" af plötunni Bláturnablús (2022).

Ytri tenglar 
Lagið á Spotify
Myndband á Youtube

Heimildir 

Stuttskífur